joelniklaus/EU_Wikipedias huggingface dataset:
Mendes

Mendes tai Mendez voi viitata seuraaviin:

Henkilöitä 

 Alvaro Méndez (s. 1976), uruguaylainen jalkapalloilija
 April Mendez, A. J. Lee (s. 1987), yhdysvaltalainen showpainija
 Aristides de Sousa Mendes (1885–1954), portugalilainen diplomaatti
 Arnaldo Méndez (s. 1942), kuubalainen kenraali ja avaruuslentäjä
 Bartolomeu Manoel Mendes dos Reis (1720–1799), portugalilainen katolinen piispa
 Brais Méndez (s. 1997), espanjalainen jalkapalloilija
 Camila Mendes (s. 1994), yhdysvaltalainen näyttelijä
 Carlos Mendes (s. 1947), portugalilainen laulaja
 Carlos Mendes (s. 1980), yhdysvaltalainen jalkapalloilija
 Cássio Gabus Mendes (s. 1961), brasilialainen näyttelijä
 Catulle Mendès (1841–1909), ranskalainen kirjailija ja runoilija
 Chad Mendes (s. 1985), yhdysvaltalainen painija ja vapaaottelija
 Chico Mendes (1944–1988), brasilialainen ammattiyhdistysjohtaja ja ympäristönsuojelija
 Edison Méndez (s. 1979), ecuadorilainen jalkapalloilija
 Elias Mendes Trindade (s. 1985), brasilialainen jalkapalloilija
 Eva Mendes (s. 1974), yhdysvaltalainen näyttelijä
 Fernão Mendes Pinto (1509–1583), portugalilainen tutkimusmatkailija
 Francisco Mendes (1939–1978), Guinea-Bissaun ensimmäinen pääministeri
 Héctor Méndez (1897–1977), argentiinalainen nyrkkeilijä
 Hildebrando Mendes Costa (s. 1926), brasilialainen katolinen piispa
 Januário Torgal Mendes Ferreira (s. 1938), portugalilainen katolinen piispa
 Jonna Mendes (s. 1979), yhdysvaltalainen alppihiihtäjä
 Jorge Mendes (s. 1966), portugalilainen pelaaja-agentti
 José Canalejas y Méndez (1854–1912), Espanjan pääministeri 1910–1912
 José da Silva Mendes Leal (1818–1886), portugalilainen kirjailija ja valtiomies
 Lucas Mendes (s. 1990), brasilialainen jalkapalloilija
 Luis Fernando Castillo Mendez (1922–2009), Brasilian katolisen apostolisen kirkon patriarkka
 Manuel Mendes (1547–1605), portugalilainen säveltäjä
 Martín Méndez (s. 1978), ruotsalainen basisti
 Mikayla Mendez (s. 1980), yhdysvaltalainen pornonäyttelijä
 Murilo Mendes (1901–1975), brasilialainen kirjailija, kriitikko ja diplomaatti
 Nicanor Costa Méndez (1922–1992), argentiinalainen diplomaatti
 Nuno Mendes (s. 2002), portugalilainen jalkapalloilija
 Nuno Duarte Gil Mendes Bettencourt (s. 1966), portugalilais-yhdysvaltalainen kitaristi ja lauluntekijä
 Paulo Mendes Campos (1922–1991), brasilialainen kirjailija ja toimittaja
 Paulo Mendes da Rocha (1928–2021), brasilialainen arkkitehti
 Pedro Mendes (s. 1979), portugalilainen jalkapalloilija
 Pierre Mendès France (1907–1982), Ranskan pääministeri 1954–1955
 Sam Mendes (s. 1965), brittiläinen teatteri- ja elokuvaohjaaja
 Sebastião Roque Rabelo Mendes (1929–2020), brasilialainen katolinen piispa
 Sérgio Mendes (s. 1941),  brasilialainen bossa nova -pianisti ja orkesterinjohtaja
 Shawn Mendes (s. 1998), kanadalainen laulaja
 Teodoro Mendes Tavares (s. 1964), brasilialainen katolinen piispa
 Tiago Mendes (s. 1981), portugalilainen jalkapalloilija.

Kuvitteellisia henkilöitä 

 Armando ja Diego Mendez, toimintaseikkailupelissä Grand Theft Auto: Vice City Stories
 Isaac Mendez, televisiosarjassa Heroes

Paikkoja 

 Mendes, kaupunki muinaisessa Egyptissä
Köyliön seurakunta

Köyiön seurakunta on Satakunnan maakunnassa Köyliössä. Köyliön seurakunta kuului Turun arkkihiippakuntaan, ja Kokemäen rovastikuntaan. Köyliö (ja seurakunta) on tullut tunnetuksi siitä, että perimätiedon mukaan Lalli surmasi piispa Henrikin Köyliönjärvellä.

Seurakunta yhdistyi Säkylän seurakunnan kanssa 1.1.2016 Säkylä-Köyliön seurakunnaksi.

Lähteet

Katso myös 
Säkylä-Köyliön seurakunta
Suomen entiset evankelis-luterilaiset seurakunnat
Köyliö
Saint-Nectaire

Saint-Nectaire on ranskalainen lehmänmaidosta valmistettava puolipehmeä juusto. Sitä valmistetaan Mont-Doren alueella Auvergnessa sekä Cantalin ja Puy-de-Dômen departementeissa.

Saint-Nectaire on joko 600 gramman tai 2 kilogramman painoinen kiekko. Siinä on kellertävä tai punertava homekuori, ja juustomassa on joustavaa. Saint-Nectaire kypsyy 21 päivässä, minä aikana juustoa huuhdellaan suolavedellä. Käsin tehty Saint-Nectaire kypsyy kuudessa viikossa rukiin oljista tehdyllä alustalla luonnonkellarissa.

Saint-Nectairen rasvapitoisuus on 45 prosenttia kuiva-aineesta. Sen maku on täyteläinen, pähkinäinen ja hiukan mausteinen, ja sen tuoksussa voi tuntea perunaa. Saint-Nectaire sopii jälkiruokajuustoksi, leivontaan tai keittoihin. Sen kanssa nautittavaksi sopii kevyt, hedelmäinen punaviini.

Lähteet

Aiheesta muualla 
Cheese-France: Saint Nectaire 

Lehmänmaitojuustot
Ranskalaiset juustot
Lamina

Lamina on Suomessa toimiva rullalautailuliike ja -verkkokauppa. Lamina myy rullalautojen lisäksi myös lumilautoja ja vaatteita. Laminan pääasiallisesti myymät merkit ovat Lamina, Carhartt, Zero, Fallen, Emerica, Adidas, Nike SB ja Aste Skateboards. Laminan toimitila sijaitsee Helsingin keskustassa kauppakeskus Kampin 5. kerroksessa. Lamina on vaihtanut useamman kerran myymälän tilaa, mutta se on edelleen samassa kauppakeskuksessa sekä samassa kerroksessa.

Lähteet 
 Laminan verkkosivut

Suomalaiset yritykset
Verkkokaupat
Rullalautailu
Amaryllis (albumi)

Amaryllis on yhdysvaltalaisen Shinedownin vuonna 2012 julkaistu neljäs studioalbumi. Albumi sijoittui julkaisuviikollaan Yhdysvaltain albumilistan sijalle 4. Yhdysvaltain rock-, alternative-, ja hard rock -listoilla albumi sijoittui ensimmäiselle sijalle. Albumin julkaisi Yhdysvalloissa Atlantic Records ja muualla Roadrunner Records.

Kappaleet

Japanin bonuskappaleet 
 
 
  (Live from Washington State)

Kokoonpano
 Brent Smith – laulu
 Barry Kerch – rummut
 Zach Myers – kitara
 Eric Bass – basso

Vierailevat muusikot
 Dave Bassett, Rob Cavallo, Eric Bass – kitara
 Jamie Muhoberac – kosketinsoittimet
 Rob Cavallo – kosketinsoittimet
 Dave Bassett, Eric Bass – taustalaulu kappaleissa Amaryllis ja Enemies
 Eric Bass, Zach Myers, Barry Kerch – laulu kappaleessa Adrenalin
 West Los Angeles children choir – kuorolaulu kappaleessa Bully
 Wayne Bergeron, Rick Baptist, Paul Klintworth – trumpetti kappaleessa I'm Not Alright
 Alan Kaplan, Steve Holtman – pasuuna kappaleessa I'm Not Alright
 Charlie Bishart, Jackie Brand, Darius Campo, Kevin Connolly, Mario Delcon, Tammy Hatwan, Gerry Hillera, Songa Lee, Natalie Leggett, Serena McKinneym, Sid Page, Alyssa Park, Katia Popov, Michelle Richards, Josefina Vergara, John Wittenberg, Ken Yerke – viulu kappaleissa 3,4,6,9,12
 Roland Kato, Denyse Buffum, Andrew Duckles, Matt Funes, Kate Wincent – alttoviulu kappaleissa 3,4,6,9,12
 Steve Richards, Paula Hochhalter, Kim Scholes, Rudy Stein, Suzie Katayama – sello kappaleissa 3,4,6,9,12
 Dave Stone, Mike Valerio, Nico Abondolo, Don Ferrone – kontrabasso kappaleissa 3,4,6,9,12

Lähteet

Shinedownin albumit
Vuoden 2012 albumit
Jesse Öst

Jesse Öst (s. 20. lokakuuta 1990 Pietarsaari) on suomalainen jalkapalloilija, joka edustaa Veikkausliigassa pelaavaa SJKta. Hän on pelipaikaltaan maalivahti.

Öst on Jaron kasvatti. Hän nousi edustusjoukkueeseen kaudella 2010, mutta pelasi ensimmäiset Veikkausliigan ottelunsa kaudella 2011 aloittaen Jaron maalilla seitsemän kertaa ja tultuaan vaihdosta kentälle kerran. Myös kaudella 2012 Öst pelasi kahdeksassa ottelussa. Kaudella 2013 Östistä tuli Jaron ykkösmaalivahti ja pelasi 32 ottelua. Hän teki jatkosopimuksen Jarion kanssa syksyllä 2013. Öst oli Jaron ykkösmaalivahti myös kahden seuraavan kauden ajan pelaten 24 liigaottelua kaudella 2014 ja 28 liigaottelua kaudella 2015. Yhteensä hän pelasi seurassa sata liigaottelua.

Joulukuussa 2015 Öst teki kaksivuotisen sopimuksen Ruotsin toiseksi korkeimmalla sarjatasolla Superettanissa pelaavan Degerfors IF:n kanssa.

Öst pelasi Suomen alle 21-vuotiaiden maajoukkueessa ensimmäisen ottelunsa huhtikuussa 2012 Azerbaidžania vastaan.

Lähteet

Asiasta muualla 
 Öst transfermarktin sivuilla
 Öst Veikkausliigan sivuilla

Suomalaiset jalkapallomaalivahdit
Vuonna 1990 syntyneet
Elävät henkilöt
Weather Systems


Weather Systems on englantilaisyhtye Anatheman yhdeksäs studioalbumi. Se julkaistiin 24. huhtikuuta 2012 levymerkillä Kscope Records.

Albumi debytoi Suomen virallisen listan sijalla 15, ja se pysyi listalla yhteensä neljä viikkoa.

Weather Systemsin päätöskappaleen ”Internal Landscapesin” alussa ja lopussa on puheosuus, jossa yhdysvaltalainen Joe Geraci kertoo kuolemanrajakokemuksestaan vuodelta 1977. Daniel Cavanagh törmäsi Geracin kertomukseen YouTubessa ja sai luvan käyttää sitä albumilla.

Kappaleet 
Kaikki kappaleet kirjoittanut Daniel Cavanagh, ellei toisin mainittu.

Kokoonpano
 Vincent Cavanagh – laulu, kitara
 Daniel Cavanagh – kitara
 Jamie Cavanagh – basso
 John Douglas – rummut
 Lee Douglas – laulu

Arvostelut 
 Metacritic: 73/100
 Allmusic:

Lähteet 
 Weather Systems Kscope Musicin sivustolla

Viitteet

Aiheesta muualla 
Anatheman viralliset sivut 

 
The Beginning and the End -kappale Kscope Recordsin Soundcloud-sivustolla

Vuoden 2012 albumit
Anatheman albumit
Alec Martinez

Alec Martinez (s. 26. heinäkuuta 1987 Rochester, Michigan, Yhdysvallat) on yhdysvaltalainen jääkiekkoiljaa. Hän on pelipaikaltaan puolustaja ja edustaa NHL-joukkue Vegas Golden Knightsia.

Martinez voitti kaksi kertaa Stanley Cupin Los Angeles Kingsin kanssa kausina 2011-12 ja 2013-14.

Ura
Martinez syntyi Michiganin Rochesterissä, mutta pelasi varhaiset juniorivuotensa Kaliforniassa Santa Clara Blackhawksin ja San Jose Jr. Sharksin joukkueissa. Hän palasi sittemmin Rochesteriin ja kävi siellä Stoney Creek High Schoolia. Kauden 2004–2005 Martinez pelasi USHL-joukkue Cedar Rapids RoughRidersin riveissä, jossa hän voitti Clark Cupin keväällä 2005. Vuodet 2005–2008 Martinez kävi Miamin yliopistoa. Hän voitti siellä ensimmäisen kautensa 2005–2006 päätteeksi CCHA:n mestaruuden. Kahdella jälkimmäisellä kaudellaan Martinez oli Miamin yliopistojoukkueen tehokkain puolustaja. Viimeisen yliopistokautensa 2007–2008 päätteeksi hänet palkittiin CCHA:n parhaana puolustavana puolustajana ja valittiin sarjan ensimmäiseen tähdistökentälliseen.

Los Angeles Kings varasi Martinezin neljännellä kierroksella 95. pelaajana NHL:n varaustilaisuudessa 2007. Hän pelasi tämän jälkeen vielä yhden kauden Miamin yliopistojoukkueessa, kunnes siirtyi Kingsin organisaatioon kaudeksi 2008–2009. Martinez pelasi kauden kokonaan sen farmijoukkue Manchester Monarchsissa, AHL:ssä. Hän oli joukkueen tehokkain puolustaja Vjatšeslav Voinovin kanssa tehoilla 8+15=23. Kauden 2009–2010 Martinez pääsi aloittamaan Kingsin NHL-joukkueessa, missä hän näin ollen teki NHL-debyyttinsä kauden avausottelussa 3. lokakuuta 2009 vieraissa Phoenix Coyotesia vastaan. Martinez pelasi kauden aikana lopulta vain neljä NHL-ottelua ja suurin osa kaudesta kului Monarchsissa.

Kauden 2010–2011 Martinez aloitti Monarchsissa. Hänet kutsuttiin Kingsiin vierasotteluun 24. marraskuuta 2010 Montréal Canadiensia vastaan, jossa Martinez teki NHL-uransa avausmaalin Carey Pricen taakse. Yhteensä hänen NHL-tulokaskautensa toi 60 runkosarjaottelussa tehot 5+11=16 ja kuudessa playoff-ottelussa yhden syöttöpisteen. Heinäkuussa 2011 Martinez teki kaksivuotisen jatkosopimuksen ja 1,475 miljoonan dollarin arvoisen jatkosopimuksen Kingsin kanssa. 

Martinez voitti kauden 2011–2012 päätteeksi Stanley Cupin. Lokakuussa 2012 hän teki NHL:n työsulun loppuun kattavan sopimuksen SM-liigajoukkue Turun Palloseuran kanssa.

Martinez voitti Stanley Cupin toisen kerran kaudella 2013–2014 Kingsin paidassa. Hän laukoi reboundista ratkaisevan jatkoaikamaalin Henrik Lundqvistin vartioimaan maaliin 5. finaaliottelussa.

Helmikuussa 2020 Kings kauppasi Martinezin Vegas Golden Knightsiin vaihdossa kahteen toisen kierroksen varausvuoroon.

Heinäkuussa 2021 Martinez teki Golden Knightsin kanssa kolmevuotisen ja arvoltaan 15,75 miljoonan dollarin jatkosopimuksen jonka cap hit on 5,25 miljoonaa dollaria.

Tilastot

Lähteet

Viitteet

Yhdysvaltalaiset jääkiekkoilijat
Vegas Golden Knightsin pelaajat
Los Angeles Kingsin varaamat pelaajat
Vuonna 1987 syntyneet
Elävät henkilöt
Juomateollisuus

Juomateollisuus on yksi elintarviketeollisuuden alue. Juomateollisuuden juuret ulottuvat vuoteen 1810, jolloin Yhdysvaltain ensimmäinen patentti myönsi luvan mineraaliveden valmistukseen. Ensimmäiset soodavedet pullotettiin puolestaan vuonna 1835 Yhdysvalloissa. Ensimmäisen nykypäivänäkin tunnetun virvoitusjuoman, Dr Pepperin valmistus aloitettiin vuonna 1885 Wacossa, Teksasissa.

Juomateollisuus ja siihen liittyvä teknologia on perinteisesti alue, jossa on tarkka ja erityisen korkea hygieniavaatimus. Luotettavaa hygieniaa tarvitaan kyseisessä teollisuudessa ylläpitämään laatukriteeriä ja lopputuotteen varastoimiskestävyyttä tuotteen tyypistä huolimatta. Juomateollisuuden osa-alueisiin kuuluu virvoitusjuomat, pullotetut vedet, energiajuomat, urheilujuomat, maitotuotteet, kahvit ja tee-aiheiset tuotteet, ravitsemukselliset juomat sekä alkoholijuomat.

Lähteet

Elintarviketeollisuus
Juomakulttuuri
Jack Butland

Jack Butland (s. 10. maaliskuuta 1993 Bristol, Englanti, Britannia) on englantilainen jalkapallomaalivahti, joka edustaa Englannin Valioliigassa pelaavaa Crystal Palacea.

Seurajoukkueura 
Butland liittyi vuonna 2007 Birmingham Cityn junioriakatemiaan. Hänen ensimmäinen ottelunsa seuran edustusjoukkueessa oli 18. elokuuta 2012 pelattu Englannin mestaruussarjan ottelu Charlton Athleticia vastaan. Kauden 2011–2012 hän pelasi lainapelaajana Englannin kakkosliigan Cheltenham Townissa. Tammikuussa 2013 Englannin Valioliigassa pelaava Stoke City hankki Butlandin 3,5 miljoonan punnan siirtosummalla. Hän jatkoi Birmingham Cityssä kauden 2012–2013 loppuun lainapelaajana. 

Butland nousi Stoke Cityn ykkösmaalivahdiksi kaudella 2015–2016, Asmir Begovićin siirryttyä kesällä 2015 Chelseaan. Kahden edeltävän kauden aikana Butland oli pelannut Stoke Cityssä yhteensä kuusi ottelua. Hän pelasi näiden kahden kauden aikana myös lainapelaajana Englannin mestaruussarjassa, joukkueinaan Barnsley, Leeds United ja Derby County.

Maajoukkueura 
Butland valittiin 25. toukokuuta 2012 yllättäen Englannin joukkueeseen jalkapallon EM-kilpailuihin 2012. Hänet valittiin joukkueeseen kolmosmaalivahdiksi joukkueeseen aiemmin valitun John Ruddyn loukkaannuttua. Hän toimi Ison-Britannian joukkueen ykkösmaalivahtina vuoden 2012 kesäolympialaisissa ja pelasi ensimmäisen ottelunsa Englannin A-maajoukkueessa 25. elokuuta 2012 ystävyysottelussa Italiaa vastaan. Hänestä tuli nuorin Englannin A-maajoukkueessa pelannut maalivahti. 

Butland on pelannut myös Englannin nuorisomaajoukkueissa. Vuonna 2010 hän oli voittamassa alle 17-vuotiaiden Euroopan-mestaruutta.

Lähteet 

Englantilaiset jalkapallomaalivahdit
Vuonna 1993 syntyneet
Elävät henkilöt
Tadeusz Werno

Tadeusz Werno (s. 4. elokuuta 1931 Kaźmierz) on puolalainen roomalaiskatolinen piispa. Hänet vihki papiksi Michał Klepacz 24. kesäkuuta 1956, ja hänet nimitettiin Koszalin-Kołobrzegin hiippakunnan vihkipiispaksi sekä Zattaran titulaaripiispaksi 22. maaliskuuta 1974. Piispaksi vihkiminen seurasi 25. toukokuuta. Pääkonsekraattorina toimi Stefan Wyszyński, jota avustivat Antoni Baraniak ja Ignacy Ludwik Jeż.

Werno jäi eläkkeelle 22. syyskuuta 2007.

Lähteet 

Puolalaiset papit
Katoliset piispat
Vuonna 1931 syntyneet
Elävät henkilöt
Tomislav Dujmović

Tomislav Dujmović (s. 26. helmikuuta 1981 Zagreb, Kroatia) on kroatialainen jalkapalloilija, pelipaikaltaan puolustava keskikenttäpelaaja. Hän edustaa Kroatian pääsarjassa pelaavaa RNK Splitiä. Dujmović on pelannut Kroatian maajoukkueessa 19 ottelua tekemättä niissä yhtäkään maalia.

Lähteet

Kroatialaiset jalkapalloilijat
Vuonna 1981 syntyneet
Elävät henkilöt
Domagoj Vida

Domagoj Vida (s. 29. huhtikuuta 1989 Osijek, Jugoslavia) on kroatialainen jalkapalloilija, pelipaikaltaan puolustaja. Hän edustaa turkkilaista Beşiktaşia, jonne hän siirtyi tammikuussa 2018 ukrainalaisesta Dynamo Kiovasta.

Vida pelasi NK Osijekissa kausilla 2006–2010 kaikkiaan 90 Kroatian pääsarjaottelua ja teki kuusi maalia. Hän siirtyi kesällä 2010 saksalaisseura Bayer 04 Leverkuseniin. Hän pelasi kauden 2010–2011 aikana kahdeksan Eurooppa-liigan ottelua, joista kuudessa täydet minuutit, mutta pääsi Bundesliigassa kentälle vain kerran maaliskuussa 2011 Manuel Friedrichin loukkaannuttua ottelun alkupuolella. Kaudet 2011–2013 Vida edusti kotimaassaan Dinamo Zagrebia ja voitti kummallakin kaudella Kroatian-mestaruuden sekä 2012 Kroatian cupin. Pelaamissaan 44 liigaottelussa hän viimeisteli kuusi maalia. Seuraavat 4,5 vuotta hän edusti Ukrainassa Kiovan Dynamoa, ja voitti Ukrainan-mestaruuden kausilla 2014–2015 ja 2015–2016, Ukrainan Cupin 2014 ja 2015 sekä Ukrainan supercupin 2016. Hän teki kymmenen maalia pelaamissaan 103 liigaottelussa. Beşiktaşissa hän on 3,5 kauden aikana pelannut 109 Turkin superliigan ottelua ja viimeistellyt 14 maalia. Hän voitti kaudella 2020–2021 sekä Turkin liigamestaruuden että Turkin Cupin.

Vida pelasi neljä ottelua Kroatian alle 19-vuotiaiden maajoukkueessa sekä 19 ottelua, joissa teki kaksi maalia, Kroatian alle 21-vuotiaissa. Kroatian A-maajoukkueessa hän on pelannut 91 ottelua ja tehnyt niissä neljä maalia. Ensimmäisen maaottelunsa hän pelasi Walesia vastaan toukokuussa 2010. Hän on kuulunut Kroatian joukkueeseen EM-kilpailuissa 2012, joissa pelasi Espanja-ottelun, MM-kilpailuissa 2014, joissa ei päässyt kentälle, EM-kilpailuissa 2016, joissa pelasi kolme ottelua, ja MM-kilpailuissa 2018, joissa pelasi kuusi ottelua, myös loppuottelun Ranskaa vastaan. MM-kilpailuissa 2018, joissa Kroatia saavutti hopeaa, Vida teki maalin puolivälierässä Venäjää vastaan.. Myös kesälle 2021 siirtyneissä EM-kilpailuissa 2020 hän kuuluu joukkueen vakiokokoonpanoon.

Lähteet

Aiheesta muualla 

Kroatialaiset jalkapalloilijat
Vuonna 1989 syntyneet
Elävät henkilöt
OSL

OSL voi tarkoittaa seuraavia:
 Gardermoenin lentoasema, IATA-koodi OSL
 Open Shading Language, avoimen standardin kieli
 Open Software License, avoimen lähdekoodin lisenssi
 Optisesti stimuloitu luminenssi, ajoitusmenetelmä ()
Henry Joseph Mansell

Henry Joseph Mansell (s. 10. lokakuuta 1937 New York) on yhdysvaltalainen roomalaiskatolinen arkkipiispa. Hänet vihittiin papiksi New Yorkin arkkihiippakuntaan 19. joulukuuta 1962 ja nimitettiin sen vihkipiispaksi sekä Marazanaen titulaaripiispaksi 24. marraskuuta 1992. Piispaksi vihkiminen seurasi 6. tammikuuta 1993. Pääkonsekraattorina toimi paavi Johannes Paavali II, jota avustivat Giovanni Battista Re ja Justin Francis Rigali.

Mansell sai 18. huhtikuuta 1995 nimityksen Buffalon piispaksi, jonka virkaan hänet asetettiin 12. kesäkuuta. Hänet nimitettiin 20. lokakuuta 2003 Hartfordin arkkipiispaksi, ja tähän virkaan hänet asetettiin 18. joulukuuta.

Lähteet 

Yhdysvaltalaiset katoliset piispat
Katoliset arkkipiispat
Vuonna 1937 syntyneet
Elävät henkilöt
James Patrick Keleher

James Patrick Keleher (s. 31. heinäkuuta 1931 Chicago, Illinois) on yhdysvaltalainen roomalaiskatolinen arkkipiispa. Hänet vihki papiksi Chicagon arkkihiippakuntaan Samuel Alphonsius Stritch 12. huhtikuuta 1958, ja hänet nimitettiin Bellevillen hiippakunnan johtoon 20. lokakuuta 1984. Piispaksi vihkiminen seurasi 11. joulukuuta. Pääkonsekraattorina toimi Joseph Louis Bernardin, jota avustivat William Michael Cosgrove ja Thomas Joseph Murphy.

Keleher sai 28. kesäkuuta 1993 nimityksen Kansas City in Kansasin arkkipiispaksi, jonka virkaan hänet asetettiin 8. syyskuuta. Hän erosi tehtävistään arkkihiippakunnan johdossa 15. tammikuuta 2005.

Lähteet 

Yhdysvaltalaiset katoliset piispat
Katoliset arkkipiispat
Vuonna 1931 syntyneet
Elävät henkilöt
Formula Masters China

Formula Masters China (tunnettu aiemmin nimellä Formula Pilota China) on aasialainen moottoriurheilusarja. Sarja aloitettiin vuonna 2011. Sarja toimii yhdessä Euroopassa ajettavan Formula Abarth -sarjan kanssa. Sarjan kilpailuja ajetaan pääosin Kiinassa, mutta sen lisäksi ajetaan muun muassa Malesiassa, Taiwanissa ja Etelä-Koreassa. Pisteitä jaetaan kymmenelle parhaale kuljettajalle järjestyksessä 20, 15, 12, 10, 8, 6, 4, 3, 2, 1. Paalupaikan ajanut kuljettaja saa yhden lisäpisteen. Sarjan mestaruuden ovat voittaneet Mathéo Tuscher, Antonio Giovinazzi, Aidan Wright, James Munro ja Martin Rump.

Aiheesta muualla
http://www.formulapilotachina.com/english/index.asp?1  

Formula-sarjat
Kiinan moottoriurheilu
Nilsen

Nilsen on muun muassa seuraavien henkilöiden sukunimi:

 Anders Nilsen (s. 1988), norjalainen muusikko ja koomikko
 Betty Ann Bjerkreim Nilsen (s. 1986), norjalainen hiihtäjä ja suunnistaja
 Christopher Nilsen (s. 1998), yhdysvaltalainen seiväshyppääjä
 Dennis Nilsen (1945–2018), skotlantilainen sarjamurhaaja
 Elin Nilsen (s. 1968), norjalainen hiihtäjä
 Erling Nilsen (1910–1984), norjalainen nyrkkeilijä
 Harald Christian Strand Nilsen (s. 1971), norjalainen alppihiihtäjä
 Jeanette Nilsen (s. 1972), norjalainen käsipallomaalivahti
 Kristoffer Nilsen (1901–1975), norjalainen nyrkkeilijä
 Kurt Nilsen (s. 1978), norjalainen laulaja
 Laila Schou Nilsen (1919–1998), norjalainen pikaluistelija, alppihiihtäjä, tennispelaaja ja käsipalloilija
 Lars Arne Nilsen (s. 1964), norjalainen jalkapalloilija ja valmentaja
 Lars Arvid Nilsen (s. 1965), norjalainen kuulantyöntäjä
 Per Arne Nilsen (s. 1961), norjalainen kilpapurjehtija
 Steinar Nilsen (s. 1972), norjalainen jalkapalloilija ja valmentaja
 Tove Nilsen (s. 1952), norjalainen kirjailija ja kriitikko
 Vegard Bjerkreim Nilsen (s. 1993), norjalainen maastohiihtäjä

Katso myös 

 Nielsen
HTC Hero

HTC Hero on taiwanilaisen älypuhelinvalmistaja HTC:n kesäkuussa 2009 julkaisema puhelinmalli.

Puhelimessa on 3,2 tuuman kapasitiivinen kosketusnäyttö, jonka resoluutio on 480 × 320 pikseliä. Käyttöjärjestelmänä puhelimessa oli julkaisuhetkellä Android OS 1.5, joka myöhemmin oli mahdollista päivittää versioon 2.1 saakka. Puhelin painaa 135 grammaa ja sen mitat ovat 112 × 56,2 × 14,4 millimetriä.

Prosessorina puhelimessa on 528 MHz ARM 11. Herossa on 288 megabittiä RAM-muistia ja 512 megabittiä flash-muistia. Puhelimessa on 5 megapikselin takakamera.

Lähteet

Aiheesta muualla 

HTC Corporationin matkapuhelimet
Android-pohjaiset laitteet‎
Vuoden 2009 matkapuhelimet
Unisonic (albumi)

Unisonic on saksalaisen hard rock/heavy metal -yhtye Unisonicin debyyttialbumi. Se on ensimmäinen pitkäsoitto studioalbumi sitten Helloweenin      Keeper of the Seven Keys, Pt. 2 (1988), jossa on molemmat Kai Hansen ja Michael Kiske esiintymässä kaikissa kappaleissa.

Suurimman osan kappaleista on kirjoittanut Dennis Ward ja Kai Hansen Mandy Meyerin ja Michael Kisken tuomalla lisä sisällöllä. YouTubeen kuvattiin musiikkivideo Unisonic-kappaleesta.

Albumi julkaistiin 21. maaliskuuta 2012 Japanissa, 30. maaliskuuta 2012 Euroopassa ja 22. toukokuuta 2012 Yhdysvalloissa, levyn kansikuvan ollessa Martin Haeuslerin tekemä. Albumi julkaistiin useina erikoisversiona, kuten Euroopan (Mediabook), Japanin ja Pohjois-Amerikan, jokainen sisältäen eri bonuskappaleen.

Unisonicin debyyttialbumi liittyi usealle kansainväliselle soittolistalle nousten korkeimmalle Suomen virallisella listalla, Japanin albumilistalla, Saksan albumilistalla ja Ruotsin albumilistalla.

Kappaleet

Kokoonpano 
 Michael Kiske – laulu
 Kai Hansen – kitara, taustalaulu, avustava tuottaja
 Mandy Meyer – kitara
 Dennis Ward – bassokitara, taustalaulu, tuottaja, teknikko, miksaaja
 Kosta Zafiriou – rummut, lyömäsoittimet

+

 Günter Werno – kosketinsoittimet kappaleissa 2, 4 & 12

Arvostelut 
 Imperiumi: 8½/10
 Kaaoszine.fi: 8/10
 Soundi:

Albumilistat

Lähteet

Aiheesta muualla 
Unisonic-kappaleen musiikkivideo

Vuoden 2012 esikoisalbumit
Unisonicin albumit
Moses

Moses tai Mooses voi tarkoittaa seuraavia:

 Mooses, Vanhan testamentin henkilö, muinaisten israelilaisten kansallinen ja uskonnollinen johtaja
 Mooses, Moses, miehen etunimi
 Moses Maimonides (1135–1204), espanjanjuutalainen rabbi ja filosofi
 "Moses", Coldplayn single vuodelta 2004
 Moses, seuraavien henkilöiden sukunimi:
 Bob Moses (s. 1948), yhdysvaltalainen jazzrumpali ja -pianisti
 Ed Moses (s. 1980), yhdysvaltalainen uimari
 Edwin Moses (s. 1955), yhdysvaltalainen aitajuoksija
 Grandma Moses, oik. Anna Mary Moses (1860–1961), yhdysvaltalainen taidemaalari
 Jamie Moses (s. 1955), brittiläinen muusikko
 Mark Moses (s. 1958), yhdysvaltalainen näyttelijä
 Marlene Moses (s. 1961), naurulainen diplomaatti ja poliitikko
 Pablo Moses (s. 1948), jamaikalainen reggae-muusikko
 Robert Moses (1888–1981), yhdysvaltalainen kaupunkisuunnittelija
 Steve Moses (s. 1989), yhdysvaltalainen jääkiekkoilija
 Tallis Obed Moses (s. 1965), Vanuatun presidentti
 Teedra Moses (s. 1976), yhdysvaltalainen laulaja ja lauluntekijä
 Victor Moses (s. 1990), nigerialainen jalkapalloilija
 William Stainton Moses (1839–1892), englantilainen pappi ja spiritualisti

Luettelot henkilöistä sukunimen mukaan
Raahen seminaari

Raahen seminaari oli Raahessa vuosina 1896–1971 toiminut opettajaseminaari. Seminaarialue kuuluu Museoviraston valtakunnallisesti merkittävien rakennettujen kulttuuriympäristöjen luetteloon.

Suomen ensimmäinen opettajaseminaari perustettiin 1863 Jyväskylään. Ennen Raahen seminaaria oli perustettu myös ruotsinkieliset Tammisaaren ja Uusikaarlepyyn seminaarit sekä Sortavalan suomenkielinen seminaari. Vuonna 1890 seminaaritutkinto tuli opettajien kelpoisuusehdoksi, mistä seurasi tarve uusille nais- ja miesseminaareille. Miesseminaarit perustettiin Raumalle ja Kajaaniin, naisseminaarit Heinolaan ja Raaheen. Asetus Raahen opettajatarseminaarista annettiin 29. huhtikuuta 1896 ja jo samana kesänä toiminta käynnistettiin lehtori Kosti Raition johdolla

Opettajatarseminaarin ensimmäiset tilat olivat Frans Lindbergin talossa Ranta- ja Koulukatujen kulmassa. Arkkitehti Werner Polónin yleisten rakennusten ylihallituksessa tekemät suunnitelmat hyväksyttiin Senaatissa 1897, jolloin myös rakennustyöt alkoivat. Rakennukset valmistuivat vuonna 1899, mutta toiminta aloitettiin uusissa tiloissa jo 1898. Alueen vuonna 1899 valmistuneita rakennuksia ovat muun muassa alaosiltaan tiiliset ja yläosiltaan puiset kaksikerroksiset päärakennus ja harjoittelukoulu, johtajien ja johtajattarien puurakenteiset asuintalot sekä tiilinen saunarakennus.

Seminaarin ensimmäiset miesopiskelijat aloittivat vuonna 1951. Seminaarin toiminta loppui 29. toukokuuta 1971, mihin mennessä seminaarista oli valmistunut yhteensä 3177 kansakoulunopettajaa. Seminaarirakennuksiin sijoitettiin Raahen tietokonealan oppilaitos, joka aloitti toimintansa v. 1972. Oppilaitos säilyi itsenäisenä vuoteen 1997 saakka, jolloin siitä tuli Oulun seudun ammattikorkeakoulun tekniikan alan yksikkö.

Lähteet

Aiheesta muualla 
 Raahen seminaari KirjastoVirman kuva-arkistossa
 Seminaarin ja tietokonealan oppilaitoksen rakennukset Raahessa

Raahen rakennukset ja rakennelmat
Entiset suomalaiset oppilaitokset
Valtakunnallisesti merkittävät rakennetut kulttuuriympäristöt Suomessa
Äio

Äio on virolaisen folk metal -yhtye Metsatöllin neljäs studioalbumi.

Kappaleet

Kokoonpano
 Markus – laulu, kitara, lokulaud
 Lauri – laulu, akustinen kitara, kitara, huilut, torupill, kantele, angipill, munniharppu
 Kuriraivo – basso, basso mandoliini, huudot, kirkuminen
 Atso – rummut, lyömäsoittimet, laulu

Arvostelut 
 Angry Metal Guy:

Lähteet

Aiheesta muualla 
 Äio discogs.com -sivustolla
 

Vuoden 2010 albumit
Virolaiset metallialbumit
Folk metal -albumit
Hilppakasvit

Hilppakasvit (Limnanthaceae) on koppisiemenisheimo Brassicales-lahkossa. Niitä on kahdeksan lajia, jotka kuuluvat yhteen, hilppojen (Limnanthes), tai ehkä kahteen sukuun. Hilppakasvit ovat kotoisin Pohjois-Amerikan lauhkeasta vyöhykkeestä. Tunnetuin laji lienee koristekasvina käytetty hilppa (Limnanthes douglasii). Valkohilpasta (Limnanthes alba) saadaan valkohilpan siemenöljyä, jota voidaan käyttää ihonhoitotuotteissa samaan tapaan kuin jojobaöljyä.

Tuntomerkit 
Hilppakasvit ovat melko pehmeävartisia ruohoja. Lehtiasento on kierteinen. Lehdet ovat korvakkeettomat, syväliuskaiset tai kerrannaiset. Kukassa on kookas laitaviereinen verhiö, melko avoimena siirottava teriö, ja emiön vartalo tai vartalot ovat gynobaasisia eli kiinnittyvät sikiäimen tyveen, eivätkä kärkeen niin kuin yleensä. Hedelmä on lohkohedelmä, joka hajoaa lyhytpiikkisiksi ja yksisiemenisiksi merikarpeiksi eli hedelmyksiksi.

Lähteet 

Brassicales
Kasviheimot
Athanase Bala

Athanase Bala (2. maaliskuuta 1927 – 3. syyskuuta 2019) oli kamerunilainen roomalaiskatolinen piispa. Hänet vihittiin spiritaanien papiksi 3. heinäkuuta 1955 ja nimitettiin Bafian hiippakunnan koadjuuttoripiispaksi sekä Gegin titulaaripiispaksi 31. toukokuuta 1976. Piispaksi konsekroinnin suoritti 26. syyskuuta Jean Zoa, jota avustivat Paul Etoga ja Gilles-Henri-Alexis Barthe.

Balasta tuli 21. joulukuuta 1977 Bafian piispa, jona hän toimi, kunnes jäi eläkkeelle 3. toukokuuta 2003.

Lähteet 

Kamerunilaiset katoliset piispat
Vuonna 1927 syntyneet
Vuonna 2019 kuolleet
Suleimanin moskeija

Suleimanin moskeija (turk. Süleymaniye Camii) on moskeija Istanbulissa. Moskeijan rakennustyöt aloitettiin vuonna 1550 ja se valmistui vuonna 1558. Suleimanin moskeija on Istanbulin toiseksi suurin moskeija ja yksi kaupungin tunnetuimmista nähtävyyksistä. Moskeija on nimetty Osmanien valtakunnan sulttaanin Suleiman Suuren mukaan. Moskeijan ja sitä ympäröivät rakennukset suunnitteli sulttaanin kuuluisin arkkitehti Mimar Sinan, joka on haudattu moskeijan puutarhaan.

Moskeijan rakennustyyli on saanut vaikutteita bysanttilaisista basilikoista, etenkin Hagia Sofiasta. Siihen kuuluu neljä minareettia joita kiertää kymmenen parveketta.

Moskeijan yhteyteen rakennettiin monipuolinen palvelukeskus: dervissiluostari, vierashuoneita, keittiö, leipomo, köyhien ruokala, sairaala, lääketieteellinen koulu ja karavaaniseralji.

Monet sen osista ovat edelleen käytössä. Pääsisäänkäynnin oikealla puolella on hautasumaa, jossa sijaitsevat Suleimanin ja hänen vaimonsa Roxelanan hautakammiot. Hautausmaalle on haudattu muitakin Suleimanin perheenjäseniä ja myöhempiä sulttaaneita.

Moskeija vahingoittui tulipalossa vuonna 1660, ja korjaustöissä se muuttui enemmän barokkityyliseksi. Ensimmäisen maailmanosdan aikana moskeijan pihalla säilytetyt ammukset aiheuttivat toisen tulipalon, ja sen jäljiltä moskeija korjattiin vasta vuonna 1956.

Lähteet

Aiheesta muualla 

Istanbulin moskeijat
Chutney

Chutney /ˈtʃʌtni/ on hillomainen ruoanlisäke, jota käytetään intialaisten ruokien kanssa. Tyypillinen chutney koostuu kokoonkeitetyistä hedelmistä, yleensä mangosta, lisänä sokeria, mausteita ja etikkaa. Se on yleensä hyvin tulista.

Intiassa chutney valmistetaan usein tuoreista aineksista, ja pohjana käytetään vihanneksia tai hedelmiä, eikä siinä välttämättä ole sokeria. Esimerkki on minttuchutney (mynta-chutney).

Lähteet 

Pakistanilainen keittiö
Intialainen keittiö
Kastikkeet
Seulonnan keskeiset artikkelit
Lähiradio

Lähiradio (myös Helsingin Lähiradio) on pääkaupunkiseudulla toimiva, Kansan Radioliiton omistama, epäkaupallinen yhteisöradioasema. Asema sai radiotoiminnan mahdollistavan toimiluvan vuonna 1987 ja aloitti toimintansa 4. tammikuuta 1988. Alkuvuosien toimilupa oli epäkaupallinen, mutta valtioneuvoston toimesta se muuttui 1990-luvulla "kaupalliseksi toimiluvaksi". Lähiradio on kuitenkin jatkanut koko toimintansa ajan toimintaansa ei-kaupallisena. Asema lähettää eri yhteisöjen sille toimittamia ohjelmia sekä omatuotantoista sisältöä. Suurin osa Lähiradion varoista tulee asemalta ohjelma-aikaa hankkivilta järjestöiltä sekä muun muassa projektiluonteisista rahoituksista. Kanavan lähetystaajuus on 100,3 MHz.Lähiradio on yksi vanhimmista edelleen toimivista radioasemista Suomessa ja vanhin ns. paikallisradioasema. Lähiradion päätoimintakielenä on suomi ja lisäksi se lähettää säännöllisesti ohjelmia noin 10 eri kielellä, muun muassa kurdiksi, venäjäksi, somaliksi, kiinaksi, espanjaksi, arabiaksi, farsiksi sekä englanniksi. Lähiradiolla on kolme studiota ja ne sijaitsevat osoitteessa Hämeentie 32. Lähiradion päätoimittajana toimii Seppo Julin ja toimituskuntaan kuuluu noin viisikymmentä vapaaehtoistoimittajaa.

Toimittajia
 Jorma Elovaara
 Toni Rönnberg
 Jarmo Suomi
 Pasi Viheraho
 Papá Montero
 Jari Luukkonen
 Ralf Sandell
 Seppo Julin
 Ole Nerdrum
 Tapio Pelttari

Ohjelmat
Lähiradion ohjelmia ovat muun muassa Viihteellä, Cuba Libre, Sporttitunti, Kaupunginosaradio, Rytmi & Sielu, Jazz & Etnoset, Vapaat Aallot, Mellunkylä -radio, kuunnelmasarja "Mummola" ja Café Tallinn.

Lähteet

Aiheesta muualla
 Lähiradion verkkosivut
 Lähiradion Facebook-sivut

Suomalaiset radioasemat
Onnellinen ministeri

Onnellinen ministeri on Toivo Särkän ohjaama elokuva vuodelta 1941. Elokuva perustuu saksalaiseen Fred Hellerin ja Bruno Englerin kamarinäytelmään Das Ministerium ist beleidigt (1927, suom. Ministeriötä on loukattu). 

Birgit Kronström laulaa elokuvassa myöhemmin suosituksi tulleen ”Katupoikien laulun”, jonka on säveltänyt George de Godzinsky, kuten elokuvan muunkin musiikin, johon näytelmän alkuperäismusiikki vaihdettiin.

Arviot
Kritiikissä elokuvaa luonnehditaan musiikilla höystetyksi kepeästi kulkevaksi hullutteluksi. Mainospiirtäjä Kalevi Kari (Tauno Palo) saa mainoksen alusvaatemalliksi ministerin tyttären (Birgit Kronström), ja tästä syntyy skandaali, joskaan ei itse mallin mielestä. Tarjolla on myös erotiikkaa. Eräässä toisessa arviossa todetaan, että elokuvassa on sekä tuoretta yritystä että toisaalta myös koomista väkinäisyyttä.

Näyttelijät

Lähteet

Vuoden 1941 suomalaiset elokuvat
Suomalaiset näytelmiin perustuvat elokuvat
Suomalaiset komediaelokuvat
Suomalaiset musiikkielokuvat‎
Suomalaiset mustavalkoelokuvat
Toivo Särkän ohjaamat elokuvat
Venäjän juutalaisten asuinalue

Venäjän juutalaisten asuinalue  (, jiddiš: : דער תּחום-המושבֿ tai der tkhum-ha-moyshəv, heprea: תְּחוּם הַמּוֹשָב tai tḥùm ha-mosháv) oli Venäjän keisarikunnan länsiosissa vuosien 1791–1917 välillä sijainnut suuri alue, jolla keisarikunnan juutalaiset alamaiset saivat asua. Alueen rajasi keisarinna Katariina Suuri Puola-Liettualle kuuluneiden alueiden siirryttyä Puolan jaoissa Venäjälle vuonna 1772. Laajimmillaan alue sijaitsi nykyisten Liettuan, Latvian, Valko-Venäjän, Ukrainan, Moldovan, Länsi-Venäjän ja Itä-Puolan alueilla, ja siihen kuuluivat sen ajan suurista juutalaiskaupungeista muun muassa Vilna, Minsk ja Odessa. Kiova, Jalta ja muutama muu alueen suurista kaupungeista olivat kuitenkin juutalaisilta yhä suljettuja. Alue lakkautettiin virallisesti vuonna 1917 Lokakuun vallankumouksen myötä.

Asukasluku
Vuoteen 1891 mennessä 700 000 Venäjän sisäosissa asunutta juutalaista oli pakkosiirretty tälle läntiselle asuinalueelle. Alueella asui lopulta 90 prosenttia kaikista Venäjän juutalaisista. Vuonna 1820 alueella asui 1,6 miljoonaa juutalaista, ja vuonna 1910 jo 5,6 miljoonaa siitä huolimatta että kaksi miljoonaa alueen juutalaista oli sinä aikana muuttanut ulkomaille, lähinnä Yhdysvaltoihin.

Asumisoikeudet
Alue muodostettiin, koska Venäjä ei halunnut Puolalta sen haltuun siirtyneen juutalaisväestön taloudellisen vaikutuksen leviävän maan keskiosiin. Juutalaiset saivat asua alueen ulkopuolella vain erityisluvalla. Tällaisia etuoikeutettuja olivat tiettyjen kauppiaskiltojen pitkäaikaiset jäsenet, korkeakoulutetut henkilöt kuten lääkärit ja kätilöt, asepalveluksen suorittaneet perheineen, sekä tiettyjen alojen käsityöläiset. Nämä säännöt höllentyivät vuonna 1865, mutta niitä kiristettiin uudelleen vuonna 1891 Aleksanteri III:n aikana.  Noiden vuosikymmenien aikana voimistui myös Suomen juutalaisyhteisö, kun Venäjän armeijasta vapautuneet juutalaiset jäivät Suomeen asumaan.

Katso myös
 Venäjän juutalaiset

Lähteet
 
 

Kulttuuriset alueet
Juutalaisten asuinalue
Montenegron kroaatit

Montenegron kroaatit ovat Montenegrossa pääasiassa Kotorinlahden (Boka Kotorska) ympäristössä asuvia kroaateja. Vuoden 2003 väestönlaskennan mukaan heitä oli yhteensä 6 811, mikä tekee heistä maan viidenneksi suurimman vähemmistön. Uskonnoltaan pääosa kroaateista on katolilaisia.

Asuinalueet ja lukumäärä

Pääosa kroaateista on keskittynyt kolmeen kuntaan Kotorinlahden ympärillä. Vuonna 1991 heitä oli eniten Tivatissa, jossa asui 2 640 kroaatia, eli 23,16 % sen väestöstä. Kaksi muuta kuntaa olivat Kotor (1 620; 7,23 %) ja Herceg Novi (636; 2,3 %). Perinteisten alueiden lisäksi heitä asui myös Podgoricassa, jossa heitä oli 608. Väestönlaskenta tosin todennäköisesti arvioi kroaatien määrän liian alhaiseksi, mutta heitä ei silti ole todennäköisesti 10 000:ta enempää.

Historia
Kotorinlahden asukkaat ovat perinteisesti jakaantuneet kaupungeissa asuneisiin katolilaisiin ja maaseudun ortodokseihin. Lahden alue oli pitkään Venetsian vallan alaisuudessa, mutta 1700-luvulla siitä tuli osa Habsburgien Itävallan valtakuntaa. 1800- ja 1900-luvun aikana alueen katolilaisille kehittyi kroaatilainen identiteetti ortodoksien alkaessa mieltää itsensä montenegrolaisiksi ja serbeiksi. Vuonna 1918 alue vaihtoi taas omistajaa kun siitä tuli osa Jugoslavian kuningaskuntaa. Kroaatit olivat pitkään enemmistössä Kotorinlahden alueella Risania lukuun ottamatta, mutta heidän suhteellinen määränsä väheni siten että Jugoslavian hajotessa 1990-luvun alussa he olivat enää vähemmistö alueella. Tämä johtui pääasiassa uusista tulokkaista sisämaasta.

Jugoslavian hajoamisen alettua kroaatit leimattiin propagandassa viidenneksi kolonnaksi, jotka halusivat liittää Kotorinlahden alueen Kroatiaan. Tämä kiihtyi Kroatian annettua itsenäisyysjulistuksen vuonna 1991 ja kroaatijoukkojen tehtyä iskun montenegrolaisia reserviläisiä vastaan Kotorissa vähän tämän jälkeen. Alueella ei kuitenkaan ryhdytty etnisiin puhdistuksiin, mutta pelon ilmapiirin takia arviolta noin neljännes kroaateista lähti alueelta. Alueelle tuli lisäksi sittemmin serbipakolaisia Bosniasta ja Kroatiasta. Montenegron valtaapitävien alettua ottaa etäisyyttä Belgradista vuosikymmenen lopulla kroaatien ja muiden vähemmistöjen asema koheni. Vuonna 1999 avattiin rajanylistyspaikka Kroatiaan Debeli Brijegissä ja Kroatia avasi konsulaatin Kotoriin.

Kulttuuri
Montenegrossa toimii useita kroaatien kulttuuriseuroja, joihin lukeutuvat esimerkiksi Napredak ja Hrvatski dom, sekä useita musiikkiseuroja. Maan kroaateilla on oma puolueensa Hrvatsko gradjansko društvo, joka on keskittynyt lähinnä aluepolitiikkaan ja sillä on ollut edustajia Tivatin kunnanvaltuustossa.

Lähteet

Viitteet

Montenegron etniset ryhmät

en:Croats of Boka Kotorska
Heidi Foxell

Heidi Foxell (s. 29. maaliskuuta 1988) on suomalainen jalkapallomaalivahti, joka tunnetaan myös haavoittumisestaan poliisiopiskelijana Hyvinkään joukkoampumisessa toukokuussa 2012. Hän edusti viimeksi Naisten Liigassa pelaavaa Helsingin Jalkapalloklubia.

Ura urheilijana 
Foxell kuului vaasalaisen FC Sportin SM-sarjajoukkueeseen kaudella 2006 ja nousi pelaavaan kokoonpanoon kaudella 2007. Kaudella 2011 hän voitti tuolloin Ykkösessä pelanneen Sportin kanssa Suomen Cupin pikkufinaalin. Kaudeksi 2012 Foxell siirtyi HJK:hon ja oli heti mukana voittamassa Liigacupia.

Ura poliisina 
Nuorempana konstaapelina työharjoittelussa ollut Foxell haavoittui vakavasti niin sanotussa Hyvinkään joukkoampumisessa toukokuussa 2012. Hän on kirjoittanut toipumisestaan Bulletproof-nimistä blogia. Foxell tuli julkisuuteen elokuussa 2015, kun poliisikollega Tuomas Pelkonen juoksi hänen hyväkseen sadan kilometrin ultrajuoksun. Foxell haavoittui vaikeasti vatsaan Eero Hiltusen ampumasta hirvikiväärin luodista. Laukaus tuhosi Foxellin suolistoa.

Foxellin poliisiopinnot jäivät kesken haavoittumisen seurauksena, mutta myöhemmin hän on jatkanut niitä. Foxell kuitenkin työskentelee poliisissa lyhyellä työajalla.

Terveys  
Kirurgi Ari Leppäniemi kertoo, että Foxell on leikattu yli 50 kertaa ja muita anestesiaa vaativia toimenpiteitä hänelle on tehty vähintään saman verran. Leppäniemen mukaan määrä on maailmanennätys.

Vuonna 2015 Foxellille tehtiin leikkaus, jonka yhteydessä anestesialääkäri teki hoitovirheen. Anestesialääkäri ei ollut tutustunut tapaukseen riittävän hyvin, minkä vuoksi hän ei antanut Foxellille tarpeeksi nukutusainetta. Kun Foxellin suuhun työnnettiin kameraa, hän oksensi. Oksennus päätyi keuhkoihin ja aiheutti happivajeen, mistä seurasi selkäydinvamma. Hoitovirheen vuoksi Foxell joutuu käyttämään pyörätuolia.

Kesäkuun alussa 2016 ilmoitettiin iltapäivälehdistössä Foxellin sairastuneen leukemiaan. Saman vuoden joulukuussa Foxellin kerrottiin olevan ”voiton puolella” taistelussaan verisyöpää vastaan.

Foxellin luodista saama haava vatsassa ei ollut umpeutunut vielä kuuden vuoden kuluttua ampumisesta. Tämä on altistanut hänet toistuville verenmyrkytyksille. Vuonna 2018 hän koki neljä verenmyrkytystä. Hän odottaa leikkausta, jossa haava pyritään saamaan umpeen.

Foxell on esiintynyt Ylen ja MTV3:n lähetyksissä.

Foxell on itse ilmoittanut tarvitsevansa jatkuvaa hoitoa eli lääkitystä leukemiaansa, joka on kuitenkin saatu hoidon avulla pidettyä kurissa.

Tammikuussa 2019 Foxellilla todettiin hyvänlaatuinen kasvain munasarjoissa.

Lähteet

Kirjallisuutta

Aiheesta muualla 

 Heidi Foxellin Bulletproof-blogi

Suomalaiset jalkapallomaalivahdit
Suomalaiset poliisit
Suomalaiset rikosten uhrit
Vuonna 1988 syntyneet
Elävät henkilöt
Ortega

Ortega on muun muassa seuraavien henkilöiden sukunimi:

 Amancio Ortega (s. 1936), espanjalainen yritysjohtaja, Inditexin perustaja
 Ariel Ortega (s. 1974), argentiinalainen jalkapalloilija
 Austin Ortega (s. 1994), yhdysvaltalainen jääkiekkoilija
 Brian Ortega (s. 1991), yhdysvaltalais-meksikolainen vapaaottelija
 Carmelo Ortega (s. 1938), kuubalainen koripallovalmentaja 
 César Ramón Ortega Herrera (1938–2021), venezuelalainen katolinen piispa
 Daniel Ortega (s. 1945), Nicaraguan presidentti
 Daniel Hermida Ortega (1863–1956), ecuadorilainen katolinen piispa
 David Ortega (s. 1979), espanjalainen uimari
 Jaime Lucas Ortega y Alamino (1936–2019), kuubalainen kardinaali
 Jenna Ortega (s. 2002), yhdysvaltalainen näyttelijä
 José Ortega y Gasset (1883–1955), espanjalainen filosofi
 Kenny Ortega (s. 1950), yhdysvaltalainen koreografi, elokuvaohjaaja ja -tuottaja
 Manuel Medina Ortega (s. 1935), espanjalainen poliitikko ja europarlamentaarikko
 Maykelline Graciela Hernández Ortega, Mayki Graff (s. 1993 tai 1994), hondurasilainen feministi, rap-artisti ja graffititaiteilija
 Orlando Ortega (s. 1991), kuubalainen pika-aitajuoksija
 Sandra Ortega Mera (s. 1968), espanjalainen perijätär, miljardööri ja hyväntekijä
 Sergio Sánchez Ortega (s. 1986), espanjalainen jalkapalloilija
 Silvio José Báez Ortega (s. 1958), nicaragualainen katolinen piispa.
Motokatsu Inoue

Motokatsu Inoue () oli japanilainen budoka (1918–1993). Inoue oli myös sōke Yuishinkai-karatessa ja Ryūkyū kobujutsu.

Elämä ja ura 
Inoue syntyi Tokiossa kenraalin poikana ja Japanin entisen pääministerin Katsura Tarōn pojanpoikana. Hä harjoitteli jo lapsena Kōga-ninjan Seiko Fujitan (1898–1966), Yasuhiro Konishin ja Taira Shinkenin kanssa. Inoue perusti oman karate-tyylisuunnan Yuishinkain jossa kobudōaseet ovat tärkeässä roolissa.

Inoue on julkaissut kolme kirjaa Kobudō-katoista japanissa ja ne on käännetty myös englanniksi.

Lähteet

Viitteet 

Japanilaiset karatekat
Japanilaiset budokat
Japanilaiset kirjailijat
Vuonna 1918 syntyneet
Vuonna 1993 kuolleet
Istanbulin metro

Istanbulin metro (turk. İstanbul metrosu), on metrojärjestelmä Istanbulissa Turkissa. Ensimmäinen osa – yksi linja ja 13 metroasemaa – avattiin vuonna 2000. Pohjois–etelä-suuntainen, Istanbulin  M2-linja kulkee kokonaan maan alla. Lentokentältä kantakaupunkiin kulkee M1-linja ja sen länsipuolella M3-linja. Kaupungin Aasian puoleisella alueella toimii M4. Nämä metrolinjat ovat ainakin aluksi toisistaan erillisiä; joskin nopea raitiovaunureitistö yhdistää linjoja. M1-linjan laajennus avattiin vuonna 2014,  M6-linja vuonna 2015 ja M5-linja 2017. 

Varsinaisen metron lisäksi Istanbulissa Galatan kaupunginosassa toimii myös jo vuonna 1875 avattu lyhyt maanalainen köysirata, Tünel, joka johtaa jyrkän rinteen alla Kultaisen sarven rannalta, Galatan sillan läheisyydestä İstiklal Caddesi -kadun eteläpäähän.

Linjat

Asemaluettelot

M1 
M1A & M1B
 Yenikapı: (M2) (Marmaray) (İDO)
 Aksaray: (T1)
 Emniyet - Fatih
 Topkapı - Ulubatlı: (T4)
 Bayrampaşa - Maltepe
 Sağmalcılar
 Kocatepe
 Otogar / Coach Station

M1A:
 Terazidere
 Davutpaşa - YTÜ
 Merter: (Metrobüs)
 Zeytinburnu: (T1) (Metrobüs)
 Bakırköy - İncirli
 Bahçelievler: (Metrobüs)
 Ataköy - Şirinevler: (Metrobüs)
 Yenibosna DTM - İstanbul Fuar Merkezi / Expo Center Atatürk Havalimanı / AirportM1B:
 Esenler Menderes Üçyüzlü Bağcılar Meydan: (T1)
 Kirazlı: (M3)

 M2 
 Hacıosman Darüşşafaka Atatürk Oto Sanayi İTÜ - Ayazağa Sanayi Mahallesi,
 4.Levent Levent: (M6)
 Gayrettepe: (Metrobüs)
 Şişli - Mecidiyeköy: (M7) (Metrobüs)
 Osmanbey Taksim: (F1) (T2)
 Şişhane: (F2) (T2) 
 Haliç / Golden Horn Vezneciler: (T1)
 Yenikapı: (İDO) (M1A) (M1B) (Marmaray)Sanayi Mahallesi:
 Seyrantepe M3 
 MetroKent / Başakşehir Başak Konutları Siteler Turgut Özal İkitelli Sanayi,
 İstoç Mahmutbey: (M7)
 Yeni Mahalle Kirazlı: (M1B)İkitelli Sanayi:
 Ziya Gökalp Mahallesi Olimpiyat M4 
 Kadıköy: (T3) (İDO)
 Ayrılık Çeşmesi: (Marmaray)
 Acıbadem Ünalan: (Metrobüs)
 Göztepe Yenisahra Kozyatağı Bostancı Küçükyalı Maltepe Huzurevi Gülsuyu Esenkent Hastane - Adliye Soğanlık Kartal Yakacık - Adnan Kahveci Pendik Tavşantepe Fevzi Çakmak Yayalar Kurtköy Sabiha Gökçen Airport M5 
 Üsküdar: (Marmaray)
 Fıstıkağacı Bağlarbaşı Altunizade: (Metrobüs)
 Kısıklı Bulgurlu Ümraniye Çarşı Yamanevler Çakmak Ihlamurkuyu Altınşehir İmam Hatip Dudullu Necip Fazıl Çekmeköy M6 
 Levent: (M2)
 Nispetiye Etiler Boğaziçi Üniversitesi M7 
 Mecidiyeköy: (M2) (Metrobüs)
 Çağlayan Kâğıthane Nurtepe Alibeyköy Yeşilpınar Veysel Karani Akşemsettin Kâzım Karabekir Yenimahalle Karadeniz Mahallesi: (T4)
 Tekstilkent Yüzyıl Göztepe Mahmutbey''': (M3)

Kuvia

Lähteet
 http://www.funimag.com/funimag26/Istanbul-Tunel02.htm 
 http://www.istanbululasim.com.tr

Viitteet 

Istanbulin liikenne
Euroopan metroliikenne
Alma (täsmennyssivu)

Alma voi tarkoittaa seuraavia:

 Alma, naisen etunimi
 Alma, taiteilijanimenä:
 Alma, Alma-Sofia Miettinen, suomalainen laulaja ja lauluntekijä
 Alma, oik. Alexandra Maquet, ranskalainen laulaja ja lauluntekijä
 Alma, Aleksis Kiven näytelmä
 alma, ”Siperian lumimies”, väitetty kryptozoologinen olento
 Alma, joki Krimin niemimaalla
 Alma Media, suomalainen mediakonserni
 ALMA-palkinto (The American Latino Media Arts Award), vuoden parhaille latinolaisille esiintyjille myönnettävä palkinto
 alma mater, yliopisto, jossa asianomainen on opiskellut
 ALMASat (Alma Mater Satellite), italialainen nanosatelliitti
 Alma-Ata eli Almaty, Kazakstanin pääkaupunki
 Atacama Large Millimeter Array (ALMA), radioteleskooppiryhmä Chilessä
 Alman taistelu, Krimin sodan taistelu
 Alma, kaupunki Michiganissa, Yhdysvalloissa.
Varga

Varga on muun muassa seuraavien henkilöiden sukunimi:

 Ádám Varga (s. 1999), unkarilainen ratameloja
 Béla Varga (1888-1969), unkarilainen painija
 Erik Varga (s. 1976), slovakialainen haulikkoammunnan maailmanmestari
 Gabriel Varga (s. 1985), kanadalainen potkunyrkkeilijä
 János Varga (s. 1939), unkarilainen painija, olympiavoittaja ja maailmanmestari
 Károly Varga (s. 1955), unkarilainen pienoiskivääriampuja ja olympiavoittaja
 Lajos Varga (s. 1950), unkarilainen katolinen piispa
 Miroslav Varga (s. 1960), tšekkoslovakialainen kivääriampuja ja olympiavoittaja
 Roland Varga (s. 1990), unkarilainen jalkapalloilija
 Tyler Varga (s. 1993), ruotsalais-kanadalais-suomalainen amerikkalaisen jalkapallon pelaaja
 Zsolt Varga (s. 1972), unkarilainen vesipalloilija.
Eduardo Saverin

Eduardo Luiz Saverin (s. 13. maaliskuuta 1982 São Paulo) on brasilialainen internet-yrittäjä sekä sijoittaja. Saverin perusti yhteisöpalvelu Facebookin yhdessä Mark Zuckerbergin, Dustin Moskovitzin ja Chris Hughesin kanssa. Forbes arvioi Saverinin nettovarallisuudeksi kaksi miljardia Yhdysvaltain dollaria (2012). Saverinin nykyinen nettovarallisuus on 16 miljardia Yhdysvaltain dollaria (2021) . Saverin on investoinut start-up-yrityksiin kuten Qwikiin.

Saverin joutui kritiikin kohteeksi päätettyään luopua Yhdysvaltain kansalaisuudesta juuri ennen Facebookin osakeantia. Saverinin on tulkittu luopuvan Yhdysvaltain kansalaisuudesta verotuksellisista syistä. Brasiliassa syntynyt Saverin sai Yhdysvaltain kansalaisuuden 1998. Saverin tapasi  Mark Zuckerbergin Harvardin yliopistossa. Kaksikko on riidellyt oikeudessa Saverinin roolista Facebookin synnyssä mutta kiista on sittemmin sovittu. Prosessia käsitellään elokuvassa The Social Network.

Lähteet 

Brasilialaiset liikemiehet
Vuonna 1982 syntyneet
Elävät henkilöt
Yhdysvaltalaiset miljardöörit
Facebook